อนุสรณ์สถานพิทักษ์ไทย

**อนุสรณ์สถานพิทักษ์ไทย** คืออนุสรณ์สถานที่สร้างขึ้นเพื่อเชิดชูและรำลึกถึงเหตุกรณีพิพาทชายแดนไทย–กัมพูชาช่วงปี พ.ศ. 2550–2560 ตั้งอยู่ที่บริเวณฐานปฏิบัติการฟ้าลั่น เขาสัตตะโสม อำเภอกันทรลักษ์ จังหวัดศรีสะเกษ

## ประวัติ
อนุสรณ์สถานพิทักษ์ไทย สร้างขึ้นเพื่อเป็นเครื่องรำลึกถึงความทุ่มเทและเชิดชูเกียรติให้กับกำลังพลที่เสียสละชีวิตปกป้องแผ่นดินไทยบริเวณพื้นที่เขาสัตตะโสม ช่องตาเฒ่า และปราสาทโดนตวล ระหว่างปี พ.ศ. 2550–2560 โดยการปะทะใหญ่เกิดขึ้นเมื่อวันที่ 20 กรกฎาคม พ.ศ. 2552 เวลาประมาณ 16.30 น. ได้มีกองกำลังของกัมพูชาประมาณ 100 นาย ปฏิบัติการรุกล้ำเข้ามาในพื้นที่ของไทยทางทิศตะวันออกโดยมีเป้าหมายเพื่อยึดเขาสัตตะโสม ซึ่งฝ่ายไทยโดยกองพันทหารราบที่ 163 ได้ดำเนินกลยุทธ์พร้อมกับใช้กำลังผลักดันทหารกัมพูชาออกนอกพื้นที่ไป จนฝ่ายกัมพูชายอมล่าถอยเวลาประมาณ 23.30 น. หลังจากนั้นฝ่ายไทยได้นำกำลังเข้าควบคุมพื้นที่และตั้ง ฐานปฏิบัติการภูผา เพื่อสถาปนาที่ตั้งสำหรับรักษาเขตแดนของไทยในบริเวณดังกล่าวมาจนถึงปัจจุบัน

จากเหตุการณ์ดังกล่าว กองกำลังสุรนารี พร้อมด้วยผู้ผู้บังคับหน่วยภายในกองกำลัง รวมถึงกำลังพลที่ต้องการมีส่วนร่วม ได้บริจาคเงินเพื่อเป็นทุนในการก่อสร้างอนุสรณ์สถานพิทักษ์ไทยขึ้น เป็นเงินจำนวน 198,163 บาท เพื่อให้เป็นอนุสรณ์และสถานที่ศึกษาเรียนรู้สำหรับคนรุ่นหลังในความเสียสละของทหารไทย

อนุสรณ์สถานพิทักษ์ไทยทำพิธีเปิดเมื่อวันที่ 16 ธันวาคม พ.ศ. 2566 โดยมี นายสุทิน คลังแสง รัฐมนตรีว่าการกระทรวงกลาโหมในขณะนั้นเป็นประธานในพิธี

## รายละเอียด
[thumb|266x266px|[ปราสาทโดนตวล เป็นอีกหนึ่งพื้นที่สำคัญที่เกิดการปะทะและบาดเจ็บของทหารไทยช่วงปี พ.ศ. 2550–2560]]
อนุสรณ์สถานพิทักษ์ไทย แบ่งออกเป็น 2 ส่วน คือ

### ฐานอนุสรณ์
ส่วนของฐานของอนุสรณ์นั้น เป็นฐานปูน ความกว้างและยาวด้านละ  ความสูง  บริเวณฐานมีการจารึกรายชื่อผู้บาดเจ็บจากการปกป้องพื้นที่ดังกล่าวจำนวน 20 นาย 

### รูปปั้นทหาร
ส่วนของรูปปั้นทหารนั้น เป็นรูปปั้นทหารพร้อมเครื่องสนามและอาวุธประจำกาย แสดงท่าทางโน้มตัวไปข้างหน้าพร้อมกับทำมือในลักษณะสั่งการ วัสดุทำมาจากปูนขนาดเท่ากับคนจริง ความสูง  มีความหมายถึงความมุ่งมั่นและตั้งใจที่จะรักษาอธิปไตยของไทย

### รายชื่อผู้ได้รับบาดเจ็บ
บริเวณฐานของอนุสรณ์นั้น มีการจารึกรายชื่อผู้ได้รับบาดเจ็บระหว่างการปฏิบัติหน้าที่ปกป้องพื้นที่บริเวณเขาสัตตะโสม ช่องตาเฒ่า และปราสาทโดนตวล ประกอบด้วย

#### พ.ศ. 2552

* **พลทหาร ไพรัตน์ ทองอุ่ม** – สังกัด กองพันทหารราบที่ 3 กรมทหารราบที่ 16 (ร.16 พัน.3) บาดเจ็บจากการเหยียบกับระเบิด
* **พลทหาร สุชาติ ฉิมงาม** – สังกัด กองพันทหารราบที่ 4 กรมทหารราบที่ 23 (ร.23 พัน.4) บาดเจ็บจากการเหยียบกับระเบิด

#### พ.ศ. 2553

* **พลทหาร โกวิท ทามูน** – สังกัด กองพันทหารราบที่ 4 กรมทหารราบที่ 23 (ร.23 พัน.4) บาดเจ็บจากการเหยียบกับระเบิด สูญเสียขาขวา

#### พ.ศ. 2554

* **ร้อยตรี ธนพล สุขประเสริฐ** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **จ่าสิบเอก สุนทร ไวมงคล** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **สิบเอก วรากร ถ่องตะคุ** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **พลทหาร วิทยา หันกำปัง** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **พลทหาร ปัญญา โสรัมภ**า – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **พลทหาร สมศักดิ์ เสนาชัย** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **พลทหาร พฤกษา ราชบำรุง** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **พลทหาร สุโรจน์ สุเมธาศร** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการปะทะกับทหารกัมพูชา
* **พลทหาร ประเสริฐ เจียมไธสง** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการเหยียบกับระเบิด
* **สิบเอก ปรีชา พิมพิลา** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการเหยียบกับระเบิด
* **พลทหาร ธีรัช ขอเหนี่ยวกลาง** – สังกัด กองพันทหารราบที่ 1 กรมทหารราบที่ 23 (ร.23 พัน.1) บาดเจ็บจากการเหยียบกับระเบิด สูญเสียขาขวา

#### พ.ศ. 2555

* **สิบเอก ณัฐปกรณ์ พรหมหล้า** – สังกัด กองพันทหารราบที่ 2 กรมทหารราบที่ 6 (ร.6 พัน 2) บาดเจ็บจากการเหยียบกับระเบิด สูญเสียขาขวา

#### พ.ศ. 2556

* **สิบเอก สุรชัย ชินวงศ์** – สังกัด กองพันทหารราบที่ 2 กรมทหารราบที่ 13 (ร.13 พัน.2) บาดเจ็บจากการโดนสะเก็ดระเบิด
* **พลทหาร สุริยา คำเจริญ** – สังกัด กองพันทหารราบที่ 2 กรมทหารราบที่ 13 (ร.13 พัน.2) บาดเจ็บจากการเหยียบกับระเบิด
* **พลทหาร สงวน ธรรมภักดี** – สังกัด กองพันทหารราบที่ 2 กรมทหารราบที่ 13 (ร.13 พัน.2) บาดเจ็บจากการเหยียบกับระเบิด
* **พลทหาร รัฐพงศ์ แก้วเชียงหลวง** – สังกัด กองพันทหารราบที่ 2 กรมทหารราบที่ 13 (ร.13 พัน.2) บาดเจ็บจากการโดนสะเก็ดระเบิด

#### พ.ศ. 2560

* **พลทหาร ฤทธิไกร ศิริแฝง** – สังกัด กองพันทหารราบที่ 1 กรมทหารราบที่ 13 (ร.13 พัน.1) บาดเจ็บจากการเหยียบกับระเบิด สูญเสียขาซ้าย

## หมายเหตุ


## ดูเพิ่ม
* ชายแดนไทย–กัมพูชา
* กองกำลังสุรนารี
* กองทัพภาคที่ 2
* ศาลาตรีมุข

## อ้างอิง

พิทักษ์ไทย
หมวดหมู่:สิ่งก่อสร้างในอำเภอกันทรลักษ์
พิทักษ์ไทย